Capitolul 6 CONSILIEREA PSIHOPEDAGOGICA SI VÂRSTA CLIENTILOR 6 1 Consilierea psihopedagogica a copiilor 6 2 Consilierea psihopedagogica a adultilor 6 1 Consilierea psihopedagogica a copiilor Prin natura lor copii sunt dependenti de adulti (parinti, educatori, consilieri etc); ei au nevoie de sprijin, ajutor si îndrumare pentru a învata si a-si forma personalitatea Educatia copiilor include nu doar instruirea acestora, ci si consilierea lor pentru a învata rapid, eficient si durabil, asigurându-le, astfel, conditii favorabile formarii si dezvoltarii personalitatii CopiiI sunt clienti ai activitatilor de consiliere psihopedagogica, într-un fel diferit de clientii-adulti Ei au dificultati de întelegere a cerintelor si normelor de convietuire sociala si de integrare în activitatea scolara, manifesta dorinta de obtinere a independentei fata de adulti si, ca atare, uneori, pun în discutie sau chiar nu respecta astfel de norme si reguli Pornind de la aceste realitati, consilierea psihopedagogica a copiilor include un ansamblu de activitati specifice focalizate pe: - abilitarea copiilor sa înteleaga necesitatea respectarii unor norme si reguli considerate conditii ale formarii si dezvoltarii propriei personalitati; - convingerea copiilor ca, pentru a se dezvolta conform dorintelor si aspiratiilor lor, este necesar sa învete continuu; - sprijinul acordat copiilor pentru a-si însusi modalitati, metode si tehnici de învatare eficienta si durabila si a preveni dificultatile de învatare; - orientarea copiilor în alegerea studiilor si a profesiilor; - construirea unei imagini de sine adecvate si a unui stime de sine realiste; - rezolvarea unor probleme personale Specificul consilierii psihopedagogice a copiilor decurge din particularitatile clientilor-copii Acestia sunt în plin proces de formare a personalitatii, parcurg anumite perioade de crestere si se confrunta cu anumite "crize" (exemplu criza de identitate la adolescenti), au probleme de autocontrol comportamental si de adaptare la cerinte, norme si reguli etc Pornind de la aceste realitati consilierii pentru copii trebuie sa aiba abilitati si competente specifice Dintre acestea esentiale sunt cele referitoare la: - stabilirea unei relatii adecvate cu copilul, bazata pe încrederea acestuia ca poate primi sprijinul solicitat; - observarea atenta a copilului si ascultarea lui activa; - atragerea copilului în activitati specifice, inclusiv prin utilizarea jocului ca modalitate de educatie si schimbare evolutiva; - încurajarea copilului sa-si exprime nestingherit gândurile si emotiile În special la vârsta copilariei mici modalitatea principala de consiliere psihopedagogica o constituie jocul Folosit cu dibacie de consilieri, în diverse forme si modalitati de desfasurare, jocul constituie prilejul de manifestare a copilului sub toate aspectele personalitatii lui si, totodata, mijlocul principal de învatare Exista o pedagogie si o didactica a jocului care, daca sunt mânuite cu pricepere de consilieri, contribuie la asigurarea dezvoltarii optime a personalitatii copilului 6 2 Consilierea psihopedagogica a adultilor Adultii si problemele lor Când vorbim despre adult avem drept referential o persoana matura, cu anumite capacitati si competente, în stare sa adopte, în mod liber si independent, decizii privind propria viata si sa-si asume consecintele acestora Notiunea de adult poate fi abordata din mai multe perspective: a) perspectiva biologica, potrivit careia adultul este persoana în vârsta de peste 18 ani ajunsa la o anumita maturitate biofiziologica a organismului, capabila de reproducere cu scopul asigurarii perpetuarii speciei umane; b) perspectiva juridica, conform careia devenim adulti la vârsta la care dobândim anumite drepturi si ne asumam responsabilitati specifice: dreptul de a vota, de a obtine permisul de conducere auto, de a întemeia o familie, etc; c) perspectiva sociala potrivit careia suntem adulti când devenim capabili sa exercitam anumite roluri sociale (asociate unor status-uri sociale) precum cele de sot/sotie, parinte, cetatean, profesionist si expert într-un domeniu de activitate etc; d) perspectiva psihologica Devenim adulti când ajungem la cristalizarea unei conceptii despre sine (self-concept) bazata pe anumite principii, norme si valori ce deriva dintr-un sistem personal de credinte si convingeri care ne permit sa ne conducem si dirijam singuri viata, luând decizii si asumându-ne responsabilitati în acest sens Acceptiunile psihologica si sociala ale notiunii de adult sunt esentiale Dobândirea unui concept de sine adecvat, coerent si consistent, bazat pe credinta autoeficacitatii, pe aprecierea si stima de sine realiste fac din adult o persoana responsabila Iesiti de sub tutela altora (parinti, educatori, etc) devenind responsabili (juridic si social) pentru faptele lor, adultii se confrunta cu probleme si situatii multiple, în care trebuie sa ia decizii rationale, care sa le aduca beneficii si multumiri Problemele adultilor sunt probleme referitoare la (apud Jigau, 2003): - învatare si formare continua; - profesie, cariera, loc de munca; - ascensiune profesionala si sociala; - familie; - locuinta si confort personal (bunuri de folosinta îndelungata); - viata sociala (status si rol în comunitate, prieteni etc); - timp liber, vacante, proiecte personale, etc; Consilierea psihopedagogica a adultilor trebuie focalizata pe ajutorul, sprijinul si îndrumarea acestora sa-si solutioneze, la un nivel optim, aceste probleme, obtinând confortul psihologic si autorealizarea (sociala, profesionala, personala) la care aspira Ce trebuie sa stie consilierii pentru adulti? Pentru a fi de folos adultilor si pentru a obtine rezultate bune în activitatea lor, consilierii trebuie sa fie constienti de faptul ca adultii: a) - învata astfel; b) - sunt preocupati, în special, de evolutia în cariera si ascensiune sociala; c) - doresc sa-si asigure o viata confortabila, pentru ei si familiile lor Adultii învata astfel Învatarea autodirijata Necesitatea prelungirii duratei învatarii dincolo de vârsta copilariei si adolescentei aduce în discutie problema specificului educatiei si al învatarii la vârsta adulta si, în acest context, trecerea de la modelul pedagogic de instruire/învatare la cel andragogic Considerata ca fiind "arta si stiinta de a-i ajuta pe adulti sa învete" (Knowles, 1984), andragogia propune o viziune comprehensiva asupra educatiei si formarii adultilor Modelul andragogic al educatiei si formarii se caracterizeaza printr-o mai mare flexibilitate si adaptabilitate la cerintele, nevoile si aspiratiile cursantilor El are la baza urmatoarele idei cu valoare de principii calauzitoare (apud Knowles, 1984) a) Independenta adultilor Pe masura maturizarii lor, oamenii devin din ce în ce mai independenti, mai capabili sa-si directioneze singuri viata, sa ia decizii si sa-si asume responsabilitati b) Experienta adultilor Adultii au acumulat experienta de viata care constituie o importanta (re)sursa pentru realizarea învatarii si pentru formarea lor continua c) Dorinta adultilor de progres în cariera si de ascensiune sociala Adultii sunt dispusi sa se angajeze în activitati de instruire-învatare atunci când, dorind sa progreseze în cariera si sa obtina un status social mai înalt, constientizeaza ca au nevoie sa-si îmbogateasca cunostintele si competentele d) Învatarea ca rezolvare de probleme Învatarea la adulti este focalizata pe rezolvarea de probleme Adultii sunt realisti si urmaresc scopuri practice e) Motivatia intrinseca pentru învatare Dorinta de a avea anumite abilitati si competente, de a se autorealiza ca personalitate, de a progresa în cariera si a obtine recunoasterea sociala a valorii lor sunt motive dominante ale învatarii la adulti Aceste dorinte îi determina pe adulti sa se angajeze în activitati de învatare pe tot parcursul vietii Învatarea specifica adultilor este învatarea autodirijata (self-directed learning) Potrivit lui Knowles (1975), învatarea autodirijata "descrie un proces în care initiativa o detin indivizii, cu sau fara ajutorul altora, referitor la diagnosticarea propriilor nevoi de învatare, formularea scopurilor învatarii, identificarea resurselor umane si materiale ale învatarii, alegerea si implementarea unor strategii de învatare adecvate, evaluarea rezultatelor învatarii" (apud Siebert, 2001, p 43) Libertatea de optiune si decizie a adultului privind activitatile de învatare si formarea profesionala confera învatarii autodirijate un specific propriu Horst Siebert (2001) sintetizeaza specificul învatarii autodirijate în câteva teze esentiale si anume (apud Siebert, 2001, p 54-69): 1) Conceptul învatarii autodirijate este diferit de cel al pedagogiei normative În procesul învatarii, "adultii învata sa ia hotarâri si sa raspunda pentru hotarârea luata" Instructorii, formatorii care lucreaza cu adultii nu mai prescriu norme rigide, ci doar îi ajuta pe cei care învata singuri sa caute argumente pentru deciziile adoptate, procedând într-o maniera constructivista Pedagogia teoretic-constructivista si sistemica tinde sa ia locul pedagogiei normative, cu iz paternalist 2) Învatarea autodirijata pune accentul pe însusirea si nu pe transmiterea cunostintelor Focalizarea învatarii pe cel ce învata, pe nevoile, posibilitatile si aspiratiile lui face ca însusirea de cunostinte si dobândirea de capacitati si competente sa fie privita ca o autorealizare (individuala) a acestuia Din aceasta perspectiva adultul este "un subiect mai degraba diferentiat decât deficitar" Ramâne la latitudinea lui sa constientizeze lipsurile si sa decida care dintre ele "urmeaza sa fie înlaturate prin învatare" 3) Învatarea autodirijata are o determinare biografica Fiecare persoana are o individualitate proprie, o anumita structura de personalitate care se reflecta în modul si stilul de învatare Procesul realizarii învatarii are o pronuntata determinare biografica, iar continuturile învatarii includ si "multa amintire" Exista o anumita biograficitate a functionarii gândirii si a realizarii învatarii 4) Învatarea autodirijata este o activitate bazata pe autoresponsabilizare "Nimeni nu poate fi silit sa gândeasca si sa învete Oamenii învata numai daca îsi doresc acest lucru În plus, ei decid, fiecare pentru sine, ce continuturi prezinta o importanta deosebita" (Siebert, 2001, p 60) Provocarile vietii sunt multe si variate Adultul este cel care decide daca si cum sa le faca fata, asumându-si responsabilitatea faptelor întreprinse 5) În procesul învatarii, autoorganizarea presupune constructivism Actul învatarii presupune producerea de cunostinte, construirea de sensuri si semnificatii de, catre cei ce învata, în mod îndividual si/sau în grup Capacitatile cognitive si metacognitive ale individului sunt strâns legate de biografia acestuia Învatarea este asemenea unui drum neprescris, dar care se contureaza în procesul deplasarii Didactica de tip constructivist se bazeaza pe anumite principii potrivit carora: - instructorul/formatorul propune o problema (de discutat, de rezolvat) cu ajutorul careia "creeaza un context incitant (provocator) care pune mintea elevului în miscare" (Siebert, 2001, p 62); - "confruntarea cu problema propusa are loc în mintea fiecaruia potrivit regulilor autoreferentiale si dinamicilor autocreative" (ibidem); - în contextul (incitant, provocator) creat, elevii sunt solicitati sa rezolve si alte probleme (similare, nu identice) utilizând modele asemanatoare Procedând astfel, elevii învata, îsi însusesc strategii metacognitive 6) Si învatarea autodirijata necesita contexte sociale Chiar daca are o predominanta componenta individuala, autobiografica, învatarea autodirijata este si un act social Învatarea autodirijata depinde de trairi si experiente singulare care diferentiaza indivizii, dar, în acelasi timp, ea presupune si trairi consensuale "Învatarea autodirijata si învatarea sociala nu sunt în contradictie" (Siebert, 2001, p 63) 7) Autodirijarea se refera nu numai la metodele, ci si la continutul învatarii Potrivit pedagogiei constructiviste continuturile învatarii nu sunt date dinainte si transmise de catre instructor elevilor, ci ele se construiesc printr-un proces si o activitate individual(a) si/sau de grup Didactica instruirii este înlocuita cu cea a constructiei cognitive Continuturile învatarii sunt constructe a caror importanta si relevanta sunt apreciate de cel ce învata 8) Autodirijarea este un proces cognitiv si emotional "Autodirijarea" sugereaza ca persoana (Sinele sau) are totul sub control, accentuând componenta cognitiva, rationala a autocontrolului În realitate gândirea, învatarea si comportamentul oamenilor au o importanta componenta emotionala Emotiile ne orienteaza si ne focalizeaza atentia În functie de dispozitia în care ne aflam percepem, într-un fel sau altul, realitatea si ne comportam ca atare Emotiile ne dirijeaza amintirile, ne influenteaza stilul de gândire, ne sustin energetic activitatile, ne directioneaza atitudinile Asadar, învatarea este expresia manifestarii personalitatii elevului sub toate aspectele ei: cognitiv, afectiv, atitudinal si comportamental Autodirijarea si autocontrolul în realizarea învatarii si a oricarei activitati ilustreaza o astfel de realitate Învatarea autodirijata da rezultate în masura în care constientizam si ne evaluam emotiile si le canalizam în directia obtinerii unor rezultate si performante bune, sau cel putin scontate Necesitatea prelungirii duratei învatarii pe tot parcursul vietii a produs schimbari în abordarea învatarii, a întelesului si modalitatilor de realizare ale acesteia Cele mai semnificative schimbari de accent sunt (apud Siebert, 2001, p 36-39): a) Extinderea considerabila a sferei conceptului de "învatare" Astazi, învatarea nu se mai refera numai la învatarea de tip scolar/universitar, ci ea capata noi dimensiuni Raportul lui J Delors distinge patru dimensiuni ale învatarii: a învata sa stii; a învata sa faci; a învata sa fii; a învata pentru a convietui b) Transformarea instruirii periodice în "învatare permanenta" Realitatile si necesitatile vietii impun învatarea continua, permanenta, pe tot parcursul vietii individului si nu doar instruirii alternative, realizate periodic Lifelong learning for all a devenit o expresie si chiar un slogan des utilizate c) Conceptul de "calificare" se înlocuieste cu dezvoltarea competentelor Ratiuni care tin de eficienta si eficacitatea activitatii umane stau la baza înlocuirii termenului de "calificare" cu cel de "competente detinute" de o persoana si pe care le poate proba Nu atât certificatele, atestatele si diplomele detinute de cineva îl recomanda ca specialist si expert într-un domeniu, ci competentele sale (personale si sociale, cognitive, metacognitive si actional-practice) Acestea se dobândesc printr-o formare specializata si se dezvolta prin intermediul învatarii experentiale, realizata "pe viu", în contexte profesionale si sociale, sub îndrumarea unui supervizor (mentor, tutore etc) d) Deplasarea de accent, în procesul învatarii, dinspre predare catre consiliere În documentele de politica educationala ale diverselor state precum si în vocabularul practicienilor (educatori, profesori, formatori, etc) se folosesc expresii precum cele de: more learning-less teaching (mai multa învatare-mai putina predare); from education to learning (de la educatie la învatare) etc fapt care ilustreaza tendinta accentuarii facilitarii învatarii Didactica predarii trebuie înlocuita cu cea a învatarii în care profesorul devine facilitator si consilier al învatarii elevilor Asadar, învatarea permanenta, învatarea pe tot parcursul vietii, si învatarea autodirijata, specifica adultilor au condus la schimbarea viziunii despre învatare, inclusiv a conceptului ca atare care a dobândit noi dimensiuni si conotatii Asa cum nota un autor (J Weinberg) "notiunea învatare autodirijata câstiga tot mai mult teren si apreciere în discursurile pe tema pedagogiei adultilor", remarcând si faptul ca "se depun eforturi sustinute pentru conceptualizarea acestui principiu" (apud Siebert, 2001, p 39) Tendintele merg în directia simplificarii si a operationalizarii conceptului de învatare autodirijata Consilierea psihopedagogica a adultilor (consilierea lor pentru învatare) trebuie realizata în directia sprijinirii realizarii învatarii autodirijate ca o conditie a învatarii permanente, continue, pe tot parcursul vietii Realizarea unei consilieri psihopedagogice eficiente a adultilor presupune respectarea câtorva principii: 1) Diagnoza nevoilor si a capacitatilor de învatare a fiecarui individ (ca o conditie a proiectarii unui program de consiliere destinat facilitarii învatarii adultilor); 2) Sprijin, ajutor si îndrumare acordate adultilor pentru realizarea învatarii autodirijate Se porneste de la ideea ca abilitatea si capacitatea de a învata nu se poate "preda", ci ele se dobândesc în contexte didactice specifice În acest sens sunt necesare: a) asimilarea, de catre cursanti, a principiilor pedagogiei constructiviste prin punerea lor în contexte de învatare adecvate; "În învatarea autodirijata esentiala este nu transmiterea de cunostinte, ci faptul ca participantii ajung sa manifeste interes si sunt stimulati de aceasta forma de învatare" (Sieberg, 2001, p 158); b) punerea accentului pe metacunoastere (asimilarea de catre adulti a unor cunostinte si abilitati referitoare la "cum sa învete", rapid, eficient, durabil, cum sa realizeze autocontrolulul metacognitiv si reflectia metaemotionala, astfel încât sa obtina o stare de confort psihic, favorabila învatarii permanente, continue; c) asistenta de specialitate acordata adultilor în calitatea lor de persoane care învata tot timpul 3) Formarea, înca din copilarie, a unei culturi a învatarii Aceasta presupune, nu atât detinerea de cunostinte cât mai multe si, eventual, în cât mai diverse domenii, ci, formarea unei mentalitati si a unor atitudini favorabile învatarii Se urmareste, re-valorizarea învatarii în sensul redobândirii încrederii oamenilor în puterea conferita de competentele asimilate si dezvoltate printr-o învatare permanenta, realizata în mod liber, independent si autonom, din proprie initiativa si aflata sub controlul îndividului (învatarea autodirijata) Consilierea privind cariera adultilor Consilierea privind cariera începe în perioada scolaritatii si continua de-a lungul întregii vieti active a individului Daca în copilarie predominanta este educatia pentru formarea personalitatii sub aspect cognitiv, al dobândirii unei culturi generale de baza si a uneia specializate (ca preambul al formarii profesionale ulterioare), la vârsta adulta accentul cade pe dezvoltarea carierei Educatia privind cariera presupune abilitarea individului, aflat la vârsta copilariei si adolescentei, pentru a lua decizii adecvate privind studiile ce trebuie parcurse pentru calificarea într-o anumita profesie Dezvoltarea carierei se refera la planificarea si parcurgerea, de catre o persoana, a unei rute profesionale în acord cu propriile ei posibilitati, capacitati si dorinte, pe de o parte, si cu cerintele societatii, pe de alta parte Educatia si consilierea privind cariera se realizeaza în institutii specifice: - unitati si institutii de învatamânt si educatie (scoli, licee, universitati); - centre de educatie si consiliere a adultilor; - centre de dezvoltare comunitara a resurselor umane; - companii, firme, întreprinderi; - organizatii non-guvernamentale cu atributii în domeniu; - asociatii profesionale, etc Serviciile privind consilierea carierei oferite de aceste institutii sunt multiple În cazul clientilor adulti aceste servicii se refera la: - furnizarea de informatii utile si credibile persoanelor indecise cu privire la viitorul lor profesional; - sprijin, ajutor si îndrumare oferite persoanelor adulte sa se adapteze mai usor la schimbarile social-economice si la dinamica profesiilor; - suport oferit clientilor pentru explorarea si valorificarea propriilor resurse si capacitati latente, dar neexersate înca; - combaterea mentalitatii privind unele profesii (considerate degradante, care confera practicantilor lor un statut social inferior, etc); - evaluarea corecta a capacitatilor fiecarei persoane astfel încât acesta sa-si construiasca o imagine de sine si o stima de sine realiste (consilierii nu trebuie sa induca clientilor lor sperante si asteptari exagerate); - abilitatea clientilor sa adopte decizii referitoare la propria lor cariera, în mod liber si în cunostinta de cauza; - acordarea de sprijin, inclusiv emotional, somerilor ajutându-i sa nu se simta vinovati, frustrati si ireversibil nefericiti si stimulându-i sa-si focalizeze atentia pe gasirea de solutii si alternative; - ajutor acordat persoanelor cu nevoi speciale, aflate într-o situatie de risc ridicat: persoanele cu diverse tipuri de handicap, cele cu nivel scazut de educatie, necalificatii, minoritarii, femeile etc; - educatia antreprenoriala; - consilierea adultilor pentru a face fata unor probleme personale; - însusirea unor metode si tehnici de marketing personal (vezi capitolul "Consilierea privind cariera") În rezumat, consilierea carierei adultilor are ca obiectiv fundamental dezvoltarea capacitatii fiecarei persoane de a decide traseul de urmat privind evolutia ei socio-profesionala În conditiile existentei unei dinamici accentuate a profesiilor pe piata muncii, consilierea carierei presupune abilitarea clientilor: - sa înteleaga necesitatea învatarii si a formarii continue; - sa se adapteze unei mobilitati ocupationale crescute; - sa aiba spirit întreprinzator si initiativa personala; - sa comunice eficient cu altii, preîntâmpinând eventuale neîntelegeri si conflicte; - sa învete sa-si planifice diversele evenimente ale vietii, traind sentimente de satisfactie; - sa faca fata unor solicitari variate, inclusiv sa depaseasca situatiile dificile, de criza Confortul familial si personal Adultii sunt persoane responsabile care au obligatii sociale si familiale multiple Ei sunt preocupati nu numai de propria cariera, ci si de siguranta si confortul membrilor familiei lor si a persoanelor apropiate (rude, prieteni etc) Uneori, adultii au probleme în acest domeniu fapt care necesita sprijinul si îndrumarea realizate de specialisti (consilieri) Astfel de probleme ar putea fi cele referitoare la: - relatiile cu membrii familiei, inclusiv cu copii; - rezolvarea unor conflicte ce pot aparea în familie; - neîntelegeri cu sotia/sotul, eventual divortul; - probleme strict personale, inclusiv de ordin sentimental etc; Astfel de probleme si altele asemanatoare pot constitui obiect al activitatii de consiliere psihopedagogica a adultilor De rezolvarea satisfacatoare a acestor probleme depind eficienta activitatii adultului, confortul psihologic al acestuia, integrarea socio-profesionala a fiecarei persoane Contrar mentalitatii potrivit careia persoanele adulte stiu cum sa-si organizeze si sa-si traiasca viata, întâlnim destui adulti care au nevoie de ajutor si îndrumare specializate pe care serviciul de consiliere psihopedagogica sunt îndreptatite si datoare sa le furnizeze Consilierea adultilor este o dimensiune a educatiei comprehensive, desfasurate pe tot parcursul vietii individului uman 10 